Rezumat al Responsabilităţilor Familiei-Gazdă

faţă de Corpul Păcii şi Voluntar

*Tel 54-50-20 (extensia 313) sau 266-313*

1. Familia-Gazdă va accepta sa fie selectată în prima vizită a Voluntarului in localitate în luna iulie.
2. Va accepta sa fie gazdă din August 2014 până în Noiembrie **2014**, dacă va fi aleasă. Va accepta transferarea Voluntarului în altă familie, în caz de necesitate. Va informa Voluntarul din timp, dacă nu-i mai poate oferi găzduire.
3. Familia va comunica cu Voluntarul doar în limba română. Toţi membrii familiei vor vorbi clar in limba română!
4. Va negocia cu Voluntarul plata lunară conform acordului scris cu Corpului Păcii. Rambursarea se va face in Lei, lunar, **nu** în avans. Plata va acoperi cheltuielile Voluntarului pentru mîncare, chirie, combustibil solid în sezonul rece (în cazul încălzirii cu soba) şi cota parte a Voluntarului la cheltuielile pentru gaze, lumină, apă. Voluntarul va plăti integral pentru convorbirile telefonice personale (dorim casă telefonizată). Drumul spre casă poate fi noroios, dar un mai departe de 30 min. mers pe jos de la locul de lucru.
5. Va oferi Voluntarului o camera separată, **nu** de trecere, care se încălzeşte bine în sezonul rece, cu prize electrice bine fixate şi izolate, masă, pat, dulap(uri) pentru haine si cărţi, scaun, lampă. Va oferi lenjerie de pat pentru prima luna. Va permite Voluntarului să pună în camera sa căminul electric, detectorul de fum, detectorul de gaz de sobă *(Corpul Păcii le furnizează).*
6. Va instala o ială (lacăt) la uşa camerei Voluntarului, în caz că Voluntarul vă va alege. Corpul Păcii va rambursa procurarea şi instalarea ialei. Va oferi Voluntarului o cheie de la casă. Curtea casei să fie îngrădită. Vecinii să fie prietenoşi.
7. Va oferi acces la apă potabilă (fântâna se acceptă!). Voluntarul va folosi un distilator electric pentru distilarea apei!
8. Va oferi acces la camera de baie sau odaie unde Voluntarul va putea face baie şi spăla hainele. Veceu curat. Dacă este afară - de dorit iluminat, rezistent, curat, cu groapă (**nu** cu căldare), curăţat sistematic, cu capac. **Nu** veceu în coteţul unde animalele umblă libere.
9. Familia să aibă produse alimentare necesare, chiar dacă **nu** va avea întotdeauna timp sa gătească pentru Voluntar. Va oferi acces la bucătărie si vesela de bucatarie. După o explicaţie clară, va permite Voluntarului sa gătească şi singur conform contractului. Va oferi spaţiu în frigider pentru produsele Voluntarului. **Nu** va insista cu produse din carne, dacă Voluntarul este vegetarian. **Nu** va impune consumul de băuturi alcoolice.
10. Voluntarul va informa familia când, unde pleacă, durata cât va lipsi şi va preîntâmpina dacă se reţine. Familia va face la fel, dacă trebuie să plece de acasă pe o perioadă de timp.
11. Va discuta sincer cu Voluntarul orice intrebare care ar apărea. **Nu** va bârfi Voluntarul cu nimeni, va cere explicaţii doar la Copul Păcii de la persoanele menţionate mai sus.
12. Va telefona urgent la numerele de mai sus la rugămintea Voluntarului sau dacă viaţa Voluntarului va fi în pericol.
13. Poate, dar **nu** va fi impusă să accepte vizitele colegilor sau prietenilor Voluntarului. **Nu** va intra şi nu va permite altora sa intre în camera Voluntarului, dacă el/ea nu va fi acasa şi va bate la usă în cazul când Voluntarul va fi în camera sa, chiar dacă uşa va fi deschisă. Va conveni cu copiii din familie sa nu deranjeze Voluntarul.
14. **Nu** este obligată să spele hainele/lenjeria Voluntarului. Îi va arăta cum să facă aceasta. Va accepta să spele unele lucruri mari ale Voluntarul contra plată. **Nu** va face curat în camera Voluntarul. Îi va arăta cum să facă curat . **Nu** va cere ca Voluntarul sa predea limba engelză familiei sau unor persoane particulare. **Nu** va acoda asistenţă medicală Voluntarului. **Nu** va impune medicamente sau remedii medicale Voluntarului.
15. Va participa la Conferinţa familiilor-gazdă aleVoluntarilor anului întâi, care va avea loc la sfârşitul iulie. Cheltuielile pentru transport, şi masă în timpul Conferinţei vor fi acoperite de Corpul Păcii.